Sonra, itkin düşmüş şəxslərlə bağlı digər bir məsələni qeyd etmək istəyirəm. Çox böyük bir faciədir, insanın övladı Qarabağ savaşında yoxa çıxıb, məhkəmə qərarı ilə təsdiq olunub ki, itkin düşüb. Onun qəbiri yoxdur. Dövlət tərəfindən müəyyən bir yerdə onların adları qeyd olunan bir lövhənin qoyulması, heç olmasa, valideynlərə təsəlli üçün bir yerin ziyarət edilməsi variantı düşünülməlidir. Bu, oldu-qca vacibdir. Başqa ölkələrdə bu təcrübə var və bunu həyata keçirmək, məncə, yerində olar.